Sic transit gloria mundi
Sic transit gloria mundi est locutio historica. Inter annos 1409 et 1963 verba Sancte Pater, sic transit gloria mundi ter dicta sunt in caerimonia inaugurationis papae Romani a monacho dum comburit stuppam ante pedes novi pontificis maximi cum triregno paene incoronatus. Huius ritus mentiones a saeculo tertio decimo in scriptis Stephani de Borbone apparent. De quo etiam loquitur Adam de Usk, presbyter et historicus, anno 1404 incoronationis Innocentii VII. Verbis fere eisdem usus est Thomas a Kempis anno 1418 in De imitatione Christi: "O quam cito transit gloria mundi". Est etiam traditio Byzantina, in qua ei conferebantur ossa humana et cineres cui diadema dabatur. Secundum antiquissimam traditionem Romanam, triumphatorem laureatum sequebatur servus murmurans "Memento te hominem esse" dum pompa triumphalis in viis Romaanis progredebatur.